টানা আটঘণ্টার অস্ত্রপচারের পর এখনও গভীর কোমায় আচ্ছন্ন সিপিএম কর্মী বিশ্বনাথ কুণ্ডু। যে কোনও সময় মস্তিষ্কের ক্রিয়া বন্ধ হয়ে যেতে পারে বলেই আশঙ্কা চিকিত্‍সকদের। এই মুহুর্তের একটি বেসরকারি হাসপাতালে ভেন্টিলেশনে রাখা হয়েছে তাঁকে। গঠন করা হয়েছে মেডিক্যাল বোর্ড। গতকাল সিপিএমের লালবাজার অভিযানে বাম কর্মী সমর্থকদের ওপর বেপরোয়া লাঠি চার্জে মাথা ফাটে বিশ্বনাথ কুণ্ডুর। গতকাল ধর্মতলা ও বেন্টিঙ্ক স্ট্রিটে বাম কর্মীরা পুলিসি ব্যারিকেড ভাঙার চেষ্টা করলে উত্তেজনা ছড়ায়। পরপর তিনটি ব্যারিকেড ভেঙে পড়ায় পুলিসের সঙ্গে বাম কর্মীদের ধস্তাধস্তি বেধে যায়।